Tatjana Grigorjeva on Sindi Gümnaasiumi kunstiõpetaja, kelle  loomingut olen imetlenud Pärnu rannas liivaskulptuuri luues ja näinud tema sõbralikku õpilastega suhtlemist. Näib, et niisama sõbralikud on enamik Sindi Gümnaasiumi õpetajaid koos direktoriga, kes terve hulga õpilastega tutvustasid kõike seda, milleks Sindi kool suuteline on. Ühelt boksi seinalt vaatas vastu vahtralehe kujuline visuaal. Teisel seinal seisis suurte tähtedega kiri: turismi- ja hotellimajandus, meedia, riigikaitse, kaubandus, majandus, kaugõpe. Viimane pidavat direktor Ain Keerupi sõnade  järgi olema see, mida teised Pärnumaa koolid ei oma. Väljaarvatud Pärnu Täiskasvanute Gümnaasium. Küsides ühelt õpilaselt, miks õpid just Sindis, sain üllatava vastuse, et seal saab õppida hispaania keelt.